text: Noter.
  Teksten stammer fra Drachmanns skuespil "Brav Karl". Den kendte melodi omtales undertiden som en engelsk sømandssang og sommetider som komponeret af Stephen Foster. Han har i det mindste skrevet en tekst, der synges på denne melodi: "Thou wilt come no more, gentle Annie". De forskellige sangbøger er ydermere ikke helt enige om melodiens rytme.
  Teksten.
  Se, det summer af sol over engen 
  honningbien vil fylde sin kurv 
  og der pusles ved bordet og senge 
  af den fattigste sisken og spurv 
  og der jubles hele dagen, 
  men mod kvælden bli´r alting så tyst 
  våren synger sin sang, det er sagen 
  og mit hjerte bli'r voks i mit bryst. 
  Der er sølvklang i majbækkens vove 
  gyldent skær gennem aftenen lang, 
  hver en grøft bliver blomstrende skove 
  langs den kornrige, bølgende vang. 
  disse bølger, oh, de stiger 
  med min sjæl over solskyens rand, - 
  rundt i verden er dejlige riger, 
  ingen vår som en maj i vort land!